రిషి సునాక్

రిషి సునక్‌ (జననం 12 మే 1980)  బ్రిటీష్ రాజకీయ నాయకుడు. ప్రస్తుత బ్రిటన్  ప్రధాని. 2019 నుండి 2020 వరకు ట్రెజరీకి ప్రధాన కార్యదర్శిగా, 2020 నుండి 2022 వరకు ఆర్థిక మంత్రి  పని చేశాడు. ఋషి సునక్ కన్జర్వేటివ్ పార్టీ నుండి 2015లో రిచ్‌మండ్ (యార్క్స్) పార్లమెంటు సభ్యుడు (ఎంపీ)గా ఎన్నికయ్యాడు. రిషి సునక్‌ 2022 అక్టోబర్ 24న భారత సంతతికి చెందిన తొలి బ్రిటన్ దేశ ప్రధానిగా నియమితులయ్యాడు.

జననం, విద్యాభాస్యం
రిషి సునాక్ 1980 మే 12న ఇంగ్లాండ్‌లోని సౌథాంప్టన్‌లో జన్మించాడు. ఆయన పూర్వీకులు పంజాబ్‌కు చెందిన వారు. ఋషి  పూర్వీకులు తూర్పు ఆఫ్రికాకు వలస వెళ్లి అనంతరం  యూకేకు వెళ్లి అక్కడే స్థిరపడ్డారు. ఋషి  తండ్రి యశ్‌వీర్‌ కెన్యాలో జన్మించగా తల్లి ఉష టాంజానియాలో పుట్టారు. ఋషి సునక్ స్టాన్‌ఫోర్డ్‌ విశ్వవిద్యాలయం   నుంచి ఎంబీఏ పూర్తి చేశాడు.

రాజకీయ జీవితం
రిషి సునాక్ తాను చదువుకునే రోజుల్లో కొంతకాలం పాటు కన్జర్వేటివ్‌ పార్టీలో ఇంటర్న్ షిప్ చేసి 2014లో రాజకీయాల్లోకి వచ్చి 2015లో జరిగిన బ్రిటన్ పార్లమెంట్ ఎన్నికల్లో రిచ్‌మాండ్‌ నుండి ఎంపీగా గెలిచాడు. ఆ తర్వాత జరిగిన ఎన్నికల్లో కూడా రెండోసారి ఎంపీగా గెలిచి 2019లో కన్జర్వేటివ్‌ పార్టీ నాయకత్వ ఎన్నికల్లో బోరిస్‌ జాన్సన్‌కు మద్దతు తెలిపి బోరిస్ జాన్సన్ ప్రధానిగా ఎన్నికయ్యాక ఋషికి  ఆర్థిక శాఖలో ప్రధాన కార్యదర్శి బాధ్యతలు అప్పగించారు. ఆయన 2020 ఫిబ్రవరిలో ఛాన్సలర్‌గా పదోన్నతి అందుకొని అదే ఏడాది మార్చిలో పార్లమెంట్‌లో ఆర్థిక మంత్రిగా తొలి బడ్జెట్‌ను ప్రవేశపెట్టాడు.

వివాహం 
రిషి సునాక్​ ఇన్ఫోసిస్​ నారాయణ మూర్తి  కుమార్తె అక్షతా మూర్తిని 2009లో ప్రేమ వివాహం చేసుకున్నాడు. ఋషి సునక్, అక్షత దంపతులకు ఇద్దరు కుమార్తెలు ఉన్నారు.

మూలాలు 

1980 జననాలు
జీవిస్తున్న ప్రజలు